เราได้รับความเอื้อเฟื้อจากคุณอ้วน ซึ่งเป็นน้องสาวคุณเพ็ญศรี ทำแพนเค้กให้กิน รสชาติอร่อยมาก ไม่แพ้ร้านอาหารฝรั่งชื่อดังเลย นอกจากนี้เธอยังต้อนรับพวกเราด้วย ตะกร้าผลไม้หลากชนิด ที่กินแล้วสดชื่นไปตลอดทั้งวัน
น้ำในห้องน้ำ อุ่นกำลังพอดี ทำให้ความเมื่อยล้าจากการทำงาน field ทั้งวันหายเป็นปลิดทิ้ง ผ้าปูเตียง ผ้าห่ม และหมอนมีกลิ่นสะอาดทำให้นอนสบาย แอร์เย็นฉ่ำ นอนสนิทจนลืมฝัน
ห้องนี้จัดได้น่ารักน่าสบาย มีหนังสือหลากชนิด สมเป็น Writer’s Home เวลาเช้าเมื่อเปิดหน้าต่างบานโตออกไป ก็สามารถสูดอากาศบริสุทธิ์ บางวันเรายังได้ยินเสียงของนกตัวเล็ก ๆ สร้างพลังให้เราได้ทั้งวันอย่างมหัศจรรย์
ที่ชอบสุด ๆ ก็คือบางครั้งเราอยากไปซื้อของใช้เล็ก ๆ น้อย ๆ คุณเพ็ญศรี เจ้าของบ้านผู้น่ารักก็อนุญาตให้ยืมจักรยานขี่ไปหน้าปากซอยซื้อของที่ร้านสะดวกซื้อ